**Everty възложи позицията на главен инвестиционен директор на Антония Йорданова, която ще управлява експанзията на компанията в България**

*Компанията планира значително разширяване на портфолиото от активи в офисния, логистичния и ритейл сегмент*

София, 5 юли 2021 г. - Антония Йорданова e новият главен инвестиционен директор на Everty в България. Тя ще ръководи развитието на компанията и управлението на портфолиото ѝ от 100 милиона евро в страната, което е микс от клас-А офисни сгради и хотелски активи в София, както и в други големи градове на страната. В работата си Антония Йорданова ще получава съдействие от глобалните изпълнителни директори на Everty – Наама Саар и Харолд Чембърлейн. България е считана като ключов пазар в глобалната експанзия на компанията, която включва развитието и придобиването на широк спектър от имоти в Коста Рика, Гърция, Нигерия и САЩ.

*„Имаме амбициозна глобална стратегия за пазарно развитие и съм щастлива да кажа, че моята страна не е изключение. Нaмираме се във финалните етапи на няколко нови придобивания, планирани за втората половина на 2021 г. и първото полугодие на 2022 г.* *Това е вълнуващ период за развитието на компанията*“, споделя Антония Йорданова.

**Поскъпване на българския пазар на офисни имоти**

Тъй като ситуацията с глобалната пандемия пoказва леко възстановяване и пазарният оптимизъм расте, от компанията виждат реални възможности на българския пазар.

*„България е подложена на предизвикателни икономически и социални условия, влошени от коронавирусната пандемия. Въпреки това, страната все още предлага големи дългосрочни и високодоходни възможности на пазара на недвижими имоти“,* казва Антония Йорданова. *„Виждаме това от първо лице в нашия водещ актив, Perform Business Center, която остава привлекателна и много търсена опция за офис пространство за много компании.”*

Придобит през 2019 г., добре познатият офис център от клас А, се намира на площад „Позитано“ в центъра на София. По думите на Антония Йорданова, няколко от наемателите на сградата е трябвало да се преместят или да прекратят операции през последните 12 месеца, но локацията и характеристиките на бизнес сградата от висок клас са спомогнали бързо да се намерят нови наематели и потенциални партньори, които да запълнят свободните пространства.

*„Ние сме устойчива компания. Нашият екип знае как да се адаптира към променящите се обстоятелства и нашите офисни пространства са също толкова гъвкави. Perform Business Center остава привлекателно място за различни компании и индустрии. Свидетели сме на мащабна реорганизация на офис пространствата и нашата сграда е готова да отговори на новите нужди на наемателите и модерните компании.“,* допълва новият главен инвестиционен директор.

**Повече за Антония Йорданова**

След като се присъединява към YNV Group през 2013 г., Антония Йорданова ръководи финансовия отдел на четирите глобални компании на групата: Tek Experts, доставчик на техническа поддръжка и IT решения; elev8, професионална академия за информационни технологии и бизнес умения; Wize, разработчик на софтуерни решения; и Everty, компания за недвижими имоти, специализирана в офисни, логистични пространства и хотели, върху които ще се фокусира сега.

Доказан финансов директор, тя играе важна роля в създаването и управлението на междуфункционални, интернационални проекти и партньорства, за да помогне на YNV Group да прерасне в многомилионна компания в Европа, Америка, Азия и Африка. Експерт по ръст на приходите, бизнес развитието и инвестициите, тя е запозната с България, тъй като е живяла, учила и работила в София през цялата си кариера.

Пред годините, Антония е придобила опит в областта на финансовото планиране; управлението и анализа; бюджетиране; сливания и придобивания; одиторски дейности и международни данъчни стратегии. Работила е в областта на търговията, недвижимите имоти и технологиите. Тя е магистър по счетоводство и финанси от УНСС и е сертифициран ERP финансов консултант.

За повече информация за Everty, посетете [www.everty.com/bulgaria](https://everty.com/bulgaria)

Открийте компанията в [LinkedIn](https://www.linkedin.com/showcase/everty-bulgaria/).

**За допълнителна информация и медийни запитвания:**

Димитър Манлиев, PR Мениджър, MSL София,

[dimitar.manliev@msl.bg](mailto:dimitar.manliev@msl.bg), тел.: + 359 896 786 736

**За Perform Business Center**

Perform Business Center е бизнес сграда от клас А в центъра на София, България. Оборудван с модерни системи и технологии, центърът предлага на наемателите и посетителите безопасна и комфортна работна среда в сърцето на града. Разположен на площад „Позитано“, той предлага гъвкави офис пространства, луксозни пентхаус апартаменти и паркоместа в своето пространство от 36,600 m², разпределени на 10 приземни етажа и 5 подземни нива. Първата основна придобивка на Everty, централното местоположение на Perform Business Center, гъвкавото оформление и многото удобства го правят фаворит за местни и международни компании.

За повече информация, посетете [www.everty.com/bulgaria/performbusinesscenter](https://everty.com/bulgaria/PerformBusinessCenter)

**За Everty**

Everty е глобална компания, която притежава, развива и управлява търговски, жилищни, хотелиерски активи и имоти със смесено предназначение от клас А в Америка, Европа, Африка и Азия. Компанията се стреми да изгражда дългосрочна стойност и да създава модерни и жизнени пространства, които вдъхновяват творчеството, подкрепят сътрудничеството и насърчават социалната връзка.

В България, Everty притежава и управлява Perform Business Center и е ангажирана да придобива, развива и ръководи ексклузивно портфолио от имоти в най-добрите локации в София и цялата страна.

За повече информация, посетете [www.everty.com/bulgaria](https://www.everty.com/bulgaria)

**За YNV Group**

YNV е международна група от компании, която специализира и инвестира в разрастващ се брой сектори – технологичен, недвижими имоти и образователен. Групата постоянно търси нови пазарни възможности, които добавят стойност за нейните компании и оказват позитивно влияние за акционерите и държавите, в които присъства. За повече информация, моля посетете [www.ynvgroup.com](http://www.ynvgroup.com).